text: Se billederne af flygtningene på motorvejen 
  09 september 2015 kl. 11.08
  TV SYD har netop taget disse billeder af flygtninge på vej nordpå ad motorvejen fra Padborg.
  TV SYD har fået billeder hjem fra motorvejen ved Padborg, hvor en flok flygtninge er på vej nordpå. De vil til Sverige råber de i kor. Nogle stopper kort op og forklarer, at de har familie i Sverige, og derfor ikke vil blive i Danmark.
  De mange flygtninge på motorvejen kommer fra Frøslev Skole, som de forlod i formiddags ved halv ellevetiden. Syd- og Sønderjyllands politi oplyser, at der er tale om ca. 300 mennesker.
  - Frøslev Skole er ikke et fængsel, og der er ingen hegn omkring. Når 300 personer på en gang beslutter sig for at forlade skolen, har vi en dialogbaseret tilgang. Det siger linjechef hos Syd- og Sønderjyllands Politi Hans Roost i en pressemeddelelse onsdag eftermiddag.
  VIDEO: Se de mange flygtninge gå på motorvejen. (Varighed: 0:24 min.)
  
  